
Z A P I S N I K
10. sjednice Vijeća Mjesnog odbora Resnički gaj
održane 15. ožujka 2022.

u objektu Mjesne samouprave,  Čulinečka cesta 230,
s početkom u 18,00 sati

NAZOČNI ČLANOVI VIJEĆA: Nevenka Habric, Višnja Mikac, Tomislav Ćurdo, i Ante Sladić.
NENAZOČNI ČLANOVI VIJEĆA: Davorin Dokolenić.
OSTALI NAZOČNI: Silvestar Smrekar, stručni referent za rad gradske četvrti i mjesnih odbora.
Predsjedava Nevenka Habric, predsjednica Vijeća.

Zapisnik vodi: Silvestar Smrekar, stručni referent za rad gradske četvrti i mjesnih odbora.

Predsjednica konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 10. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 9. sjednice Vijeća, održane 15. veljače 2022, bez izmjena.
Predsjednica predlaže dodatnu točku dnevnog reda: „Podrška Mjesnom odboru žitnjak, Struge, Petruševec, Ivanja Reka, Kozari Bok i Kozari putevi, a u svezi privremenog skladišta materijala od uklanjanja građevnog materijala nastalog kod obnove zgrada oštećenih potresom i stanice za kompost-sortirnice na području Mo Resnik“.

Vijeće jednoglasno prihvaća dodatnu točku dnevnog reda.

Na prijedlog predsjednika Vijeće jednoglasno utvrđuje dnevni red s dopunom


Na prijedlog predsjednika Vijeće jednoglasno utvrđuje

D N E V N I   R E D

1. Prijedlog zaključka o prijedlogu utroška sredstava s pozicije „OSTALI NESPOMENUTI RASHODI POSLOVANJA“

2. Podrška Mjesnom odboru Žitnjak, Struge, Petruševec, Ivanja Reka, Kozari Bok i Kozari putevi , a u svezi privremenog skladišta materijala od uklanjanja građevnog materijala nastalog kod obnove zgrada oštećenih potresom i stanice za kompost-sortirnice na području Mo Resnik -donošenje zaključka
3. Aktualna komunalna problematika
4. Pitanja, prijedlozi i obavijesti

Ad 1. 

Članovi Vijeća primili su pisani materijal uz poziv.

Bez rasprave Vijeće jednoglasno donosi

ZAKLJUČAK

O PRIJEDLOGU UTROŠKA SREDSTAVA S POZICIJE

„OSTALI NESPOMENUTI RASHODI POSLOVANJA“

1.   Vijeće Mjesnog odbora Resnički gaj na poziciji 270 - 3299 za 2022. ima 2.100,00 kn.

2.
Vijeće Mjesnog odbora Resnički gaj predlaže utrošak sredstava iz točke 1. ovog zaključka na sljedeći način:

1.
Protokolarne obveze (kupnja vijenaca, svijeća i sl.)                                       2.100,00kn                                                                                             

                                    Ukupno: 2.100,00 kn

3.
Ovaj će zaključak biti dostavljen Gradskom uredu za mjesnu samoupravu, civilnu zaštitu i sigurnost.

Ad. 2. 


Predsjednica obavještava članove Vijeća o predmetu rasprave i odlučivanja.

U raspravi sudjeluju: Nevenka Habric, Višnja Mikac, Tomislav Ćurdo i Ante Sladić.

Vijeće jednoglasno donosi

ZAKLJUČAK
o davanju Podrške Mjesnim odborima Žitnjak, Struge, Petruševec, Ivanja Reka, Kozari Bok i Kozari putevi , a u svezi privremenog skladištenja materijala od uklanjanja građevnog otpada nastalog kod obnove zgrada oštećenih potresom i stanice za kompost-sortirnice na području Mo Resnik

1. Vijeća Mjesnih odbora Žitnjak, Struge, Petruševec, Ivanja Reka, Kozari Bok i Kozari putevi nisu suglasni da se na području MO Resnik izgradi privremeno skladište građevinskog materijala nastalog potresom u Zagrebu i pretovarne stanice za kompost i sortirnice na području MO Resnik, te centar za termičku obradu za miješani komunalni otpad Grada Zagreba i Zagrebačke županije.
2. Vijeće Mjesnog odbora Resnički gaj daje punu podršku navedenim mjesnim odborima u njihovim nastojanjima da se na njihovom području ne izgrade postrojenja za zbrinjavanje miješanog komunalnog otpada i građevinskog materijala.
3. Ovaj Zaključak će biti objavljen na oglasnoj ploči u sjedištu Mjesnog odbora.
Ad. 3. 

Predsjednica obavještava članove Vijeća o predmetu rasprave i odlučivanja.

U raspravi sudjeluju: Nevenka Habric, Višnja Mikac, Tomislav Ćurdo i Ante Sladić.

Vijeće jednoglasno donosi

Z A K LJ U Č A K

1. Vijeće Mjesnog odbora Resnički gaj primilo je na znanje Informaciju o poduzetim aktivnostima Gradske četvrti Donja Dubrava za 2022. za područje MO Resnički gaj.


Ad. 4. Pitanja prijedlozi i obavijesti.
Budući da se nitko nije javio za riječ predsjednica zatvara točku dnevnog reda te zaključuje sjednicu.

Dovršeno u 18,20 sati.
KLASA: 204-08/22-003/572
URBROJ: 251-13-11-4-22-2
Zagreb, 15. ožujka 2022.

Zapisnik sastavio: 

